Diari Oficial de la Generalitat Valenciana


Sumari del DOGV 4441, del 17-02-2003 (2003/1453)

RESOLUCIÓ de 7 de gener de 2003, del conseller de Cultura i Educació, per la qual es nomenen els càrrecs de president i vicepresident, i es fa pública la composició del Comité Valencià de Disciplina Esportiva.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/1453


Data del document
:   07-01-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * Comité Valencià de Disciplina Esportiva
    * esport

RESOLUCIÓ de 7 de gener de 2003, del conseller de Cultura i Educació, per la qual es nomenen els càrrecs de president i vicepresident, i es fa pública la composició del Comité Valencià de Disciplina Esportiva. [2003/X1453]
  
De conformitat amb el que disposen l'article 84 de la Llei 4/1993, de 20 de desembre, de l'Esport de la Comunitat Valenciana, i l'article 5 del Decret 145/1997, d'1 d'abril, es van nomenar els càrrecs del Comité Valencià de Disciplina Esportiva per mitjà de la resolució de 8 de febrer de 2000 del conseller de Cultura, Educació i Ciència.
  
Havent-se presentat la dimissió del senyor Félix Crespo Hellín, per Resolució de 18 de setembre de 2002 del conseller de Cultura i Educació es va disposar el cessament, a petició pròpia, de Félix Crespo Hellín com a membre i com a president del Comité Valencià de Disciplina Esportiva, per haver sigut nomenat per a càrrec públic dependent del Ministeri d'Administracions Públiques (DOGV núm. 4356 de 14 d'octubre del 2002).
  
Així mateix, per Resolució de 18 de setembre de 2002 del conseller de Cultura i Educació (DOGV núm. 4356 de 14 d'octubre del 2002), va ser nomenat Ricardo José García Soriano com a membre del Comité Valencià de Disciplina Esportiva.
  
D'acord amb això i de conformitat amb el que disposa l'article 9 del Decret 145/1997 d'1 d'abril, del Govern Valencià, pel qual es regula el Comité Valencià de Disciplina Esportiva, els membres del Comité, en data 14 d'octubre de 2002, han elegit entre ells els càrrecs de president i vicepresident del Comité, després de la presa de possessió del nou membre. Ha resultat elegit president Josep Antoni Cabrera i Ribes, i vicepresident Gregorio Pérez Sequí.
  
Per tot això, i de conformitat amb el que disposa el Decret 145/1997 adés citat, resolc:
  
1. Nomenar Josep Antoni Cabrera i Ribes com a president del Comité Valencià de Disciplina Esportiva i Gregorio Pérez Sequí com a vicepresident de l'òrgan.
  
2. Ordenar la publicació en el DOGV de la composició del Comité Valencià de Disciplina Esportiva, que queda establida de la forma següent:
  
- President: Josep Antoni Cabrera i Ribes
  
- Vicepresident: Gregorio Pérez Sequí
  
- Vocals:
  
Berta Lleó Freijeiro
  
Yolanda Belda Ferrer
  
Ricardo José García Soriano
  
- Secretària: Mª Dolores Verdú Andrés
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs reposició, o plantejar directament recurs contenciós administratiu en els terminis i davant els òrgans que s'indiquen a continuació:
  
- El recurs de reposició davant el conseller de Cultura i Educació en el termini d'un mes del sendemà de la publicació.
  
- El recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des del sendemà de la publicació.